(1613) Wat werckt de lieffd ' al vriendicheden Sy doorsoeckt heel de werelt wijt Een Snyder daer hy sit en snijt En oock een Smidt die staet te smeden , Comt als quicksilver al de leden Doorghecropen dees Lieffde soet tZy in Dorpen ofte Steden , Arm en rijck sy minnen doet D ' een crijcht ' tsuer en d ' ander ' tsoet Venus yeder gaet bevlecken , Daerom wilt met haer niet gecken .Een nieu Amoureus Mey - Liedeken : TGheen Terra lang verborghen heeft In hare doncker muyten Hemselven uyt de Aerdt begheeft In crachtelijcke geur dat leeft Alsooment siet voort spruyten .Aurora climt aent firmament Met glisterende ooghen Ontwakende tghevoghelt went Hem vrolijck onder ' shemels tent De Son beghint te hooghen .